**ОБЩИНСКИ СЪВЕТ –гр. МИЗИЯ, обл. ВРАЦА**

 **Мандат 2015-2019 г.**

 **П Р О Т О К О Л**

 № 40/29.11.2017 г.

 Днес, 29 ноември 2017 г., /сряда /от 16.00 часа в Зала № 107 в сградата на общинска администрация Мизия, се проведе **ЧЕТИРЕДЕСЕТО РЕДОВНО ЗАСЕДАНИЕ** на Общински съвет – Мизия за мандат 2015 – 2019 г., в което взеха участие 12 общински съветници , а именно: - Валя Теодосиева Берчева ,Борислав Христов Тоев, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Теменужка Маринова Желязкова иЦветан Василев Петров, очакваме г-н Страшимир Симеонов Страшимиров

 На заседанието присъстваха Д-р Виолин Крушовенски - Кмет на община Мизия, г-н Нековски – Зам. Кмет на община Мизия, г-жа Лехчевска – Секретар на община Мизия, г-н Илиевски –кмет на с. Крушовица, г-жа Демира Димитрова- Кмет на кметство с. Софрониево, г-н Костадинов – Кмет на с. Войводово , г-жа Иванова – кметски наместник на с. Сараево, докладчици по дневния ред и специалисти от общинска администрация

 Отсъства: г-н Шопов – кмет на с. Липница

 Г-жа Костова провери кворума, обяви заседанието за легитимно да взема решения и подложи на обсъждане и гласуване предварително раздадения с поканите проект на дневен ред. Предложи на днешното заседание да се разгледа още една докладна,която не бе включена в проекта на дневния ред.

 Като точка 1 от дневния ред Докладна записка относно: Приемане на актуализиран план за финансово оздравяване на Община Мизия 2017-2019

 Предложението се прие единодушно.

Общинският съвет единодушно реши да заседава при следния

 **Д Н Е В Е Н РЕД:**

1**.**Приемане на актуализиран план за финансово оздравяване на Община Мизия 2017-2019

 Докладва: ДД „АПИОФД”- В.Георгиева

 2.Компенсирани промени в капиталовите разходи, финансирани със средства от целевата субсидия за капиталови разходи за 2017 г.

 Докладва: Гл. спец. „БФ” –Хр. Петрова

 3.Даване на съгласие за ползване на част от натрупаните средства от отчисленията за обезвреждане на отпадъци по чл. 20 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията

 4.Подадено проектно предложение *„Изграждане на инсталация за предварително третиране и инсталации за компостиране, в рамките на Регионалната система за управление на отпадъците в Регион Оряхово“ с регистрационен номер № BG16M1OP002-2.002-0011-M001*по процедура чрез директно предоставяне на безвъзмездна финансова помощ BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ по приоритетна ос 2 „Отпадъци“ на Оперативна програма „Околна среда 2014-2020 г.“.

 Докладва: ДД „АПИОФД”- В.Георгиева

 5.Допускане изработването на Комплексен проект за инвестиционна инициатива „Ремонт на ул. „Косанска”

 Докладва: Ст.експ. „УТС”-инж. Цв. Ненов

 6.Отказ за покупка на сграда, собственост на физическо лице, с ОПС върху общински терен в с.Крушовица.

 Докладва:ДД„УТИСХД”-Ф.Лазарова

 7.Увеличаване числеността на ДФ "Доброволен спасителен отряд-Мизия" на община Мизия.
 Докладва: Гл. експ. „ЗСД”- М. Мариновска

 8.Информация за отдадените под наем общински земеделски земи и останали ненаети  площи – общо и по землища, към 20.11.2017г.

 Докладва:ДД„УТИСХД”-Ф.Лазарова

1. Актуални въпроси и питания.

**РЕШЕНИЯ:**

 **По т. 1.**

 **РЕШЕНИЕ №** 323/ поименно гласували 10- за, Борислав Христов Тоев, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски и Теменужка Маринова Желязкова - 2 – въздържали се **-** Валя Теодосиева Берчева иЦветан Василев Петров, приема се/

На основание чл.21, ал.1, т.23 и ал.2 от ЗМСМА, чл. 130д и чл.130е от Закона за публичните финанси, ФО-6/09.03.2017 г. на Министерство на финансите и чл. 60, ал.1 от Административно процесуалния кодекс/АПК/, Общински съвет – Мизия приема :

1.Определя срока на процедурата по финансово оздравяване на община Мизия да бъде 31.12.2019 г.;

2.Приема актуализиран плана за финансово оздравяване на община Мизия за периода 2017 – 2019 г.;

3.Възлага на кмета на Община Мизия да направи искане до министъра на финансите за финансово подпомагане на общината под формата на временен безлихвен заем от Централния бюджет за целите на изпълнението на плана за финансово оздравяване в размер на 440 000 лв.;

4.Дава съгласие да бъде допуснато предварително изпълнение на настоящето решение на основание чл. 60, ал.1 от Административно процесуалния кодекс/АПК/.

 **По т. 2.**

 **РЕШЕНИЕ №** 324/ поименно гласували 12- за **-**Валя Теодосиева Берчева ,Борислав Христов Тоев, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Теменужка Маринова Желязкова иЦветан Василев Петров- приема се/

На основание чл.21, ал.1, т.6 от ЗМСМА и съгласно чл.124, ал.3 от Закона за публичните финанси ОбС гр.Мизия приема компенсирани промени в капиталовите разходи, финансирани със средства от целевата субсидия за капиталови разходи за 2017 г., както следва:

|  |  |  |
| --- | --- | --- |
| **ОБЕКТИ** | **План било /лева/** | **План става /лева/** |
| **Обекти, финансирани със средства от целевата субсидия за капиталови разходи за 2017 г.** |  |  |
| Д-ст 606 „Изграждане, ремонт и поддържане на улици”,  §51-00 „Основен ремонт на ДМА” **„Основен ремонт на ул.”Пеньо Пенев” с.Софрониево** | 7 000 | 10 908 |
| Д-ст 606 „Изграждане, ремонт и поддържане на улици”,§51-00 „Основен ремонт на ДМА” **„Основен ремонт на ул.”Оряховска” с.Софрониево** | 7 190 | 3 282 |
| Д-ст 122 „Общинска администрация”,§52-00 „Придобиване на ДМА”**„Изграждане на парна инсталация в Кметство Войводово”** | 3 000 | 0 |
| Д-ст 122 „Общинска администрация”,§51-00 „Основен ремонт на ДМА”**„Основен ремонт административна сграда кметство Войводово”** | 2 630 | 3 480 |
| Д-ст 623 „Чистота”, §52-00 „Придобиване на ДМА” **„Закупуване на съдове за смет за Кметство Войводово”** | 0 | 2 150 |

**По т. 3**

 **РЕШЕНИЕ №** 325/ поименно гласували 12- за **-**Валя Теодосиева Берчева ,Борислав Христов Тоев, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Теменужка Маринова Желязкова иЦветан Василев Петров- приема се/

 На основание чл.17, ал.1, т.8 във връзка чл.21, ал.1, т.23 и чл.21, ал.2 от ЗМСМА, съгласно разпоредбите на Наредба № 7от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци Общински съвет – гр. Мизия дава съгласие необходимия финансов ресурс за осигуряване на съфинансиране по проект за доизграждане на Клетка №2 на РДНО - Оряхово в размер на 48 450,00 лв./Четиридесет и осем хиляди четиристотин и петдесет лева/ за община Мизия да бъде осигурен от отчисления по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци.

**По т. 4**

 **РЕШЕНИЕ №** 326/ поименно гласували 12- за **-**Валя Теодосиева Берчева ,Борислав Христов Тоев, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Теменужка Маринова Желязкова иЦветан Василев Петров- приема се/

 На основание чл.17, ал.1, т.8 във връзка чл.21, ал.1, т.23 и чл.21, ал.2 от ЗМСМА Общинския съвет- гр. Мизия

1. Одобрява Община Мизия да придобие собствеността върху изградената със средства по процедурата инфраструктура, в т.ч. движимо и недвижимо имущество в съответствие с приложимото законодателство и сключеното Споразумението за партньорство.
2. Общински съвет взема решение да не се променя собствеността на изградената със средства по процедурата инфраструктура, в т.ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020 г. по настоящата процедура;
3. Община Мизия следва да експлоатира активите, изградени по проекта, при спазване на законодателството за държавните помощи в областта на услугите от общ икономически интерес (УОИИ).
4. Одобрява кмета на Община Мизия да подпише Анекс № 1 към Споразумение за партньорство, с който се договоря начина на бъдещата експлоатация на изградената инфраструктура след приключването на проекта. С текста се регламентират следните основни положения:
5. Одобрява следния рамков текст на Анекс № 1 към Споразумение за партньорство

„ чл. 1. Общините Оряхово, Борован, Бяла Слатина, Козлодуй, Мизия, Хайредин и Кнежа се споразумяват, че за гарантиране на устойчивостта на инвестицията по проект „Изграждане на инсталация за предварително третиране и инсталации за компостиране, в рамките на Регионалната система за управление на отпадъците в Регион Оряхово“, по BG16M10P002-2.002 - „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци”, Приоритетна ос 2 „Отпадъци“ на Оперативна програма „Околна среда 2014 – 2020 г., управлението и експлоатация на новоизградената регионалната система за управление на отпадъците трябва да е съобразено с действащия Закон за управление на отпадъците и подзаконовите актове по прилагането му, при спазване на законодателството за държавните помощи в областта на услугите от общ икономически интерес (УОИИ).

Чл. 2.Във връзка с чл. 4, т. 3 от Споразумението за партньорство:

1. Общините - партньори ще изберат оператор по реда на чл. 8 от ЗОП, който да извършва срещу възнаграждение експлоатация и стопанисване на изградената по проекта инфраструктура, разположена в землището на гр. Оряхово.

2. Община Козлодуй избира оператор самостоятелно по реда на ЗОП, който да извършва срещу възнаграждение експлоатация и стопанисване на изградената по проекта инфраструктура, разположена в землището на гр. Козлодуй като общината се задължава да предостави вещните си права по експлоатацията и стопанисването на изградената инфраструктура и мобилно оборудване (като си запазват собствеността върху същите).

Чл. 3. Общините - партньори се задължават като съ-възложители по чл. 8, ал. 1 от Закона за обществените поръчки (по реда, определен в чл. 4, т. 3 от Споразумението за партньорство) да предоставят вещните си права по експлоатацията и стопанисването на своята част от изградената инфраструктура (като си запазват собствеността върху същата), в т.ч.:

* оборудването, машините, съоръженията и постройките към инсталацията за предварително третиране на битови отпадъци и инсталацията за компостиране, разположени в землището на гр. Оряхово и обект на проектното предложение;
* прилежащата инфраструктура на площадката в землището на гр. Оряхово;
* довеждаща инфраструктура на площадката в землището на гр. Оряхово;
* мобилното експлоатационно оборудване, доставено по проекта с което се подпомага функционирането на цялостната инфраструктура за управление на отпадъците на площадката.

Чл. 4. (1) В замяна на предоставените вещни права по експлоатацията и стопанисването и срещу определено възнаграждение, при спазване на законодателството за държавните помощи в областта на услугите от общ икономически интерес (УОИИ), общините, ще получат услуги по предварително третиране и компостиране на битови отпадъци, събрани на тяхната територия.

(2) Предоставяне на експлоатация на инсталациите следва да се осъществи при условията на бартер по смисъла на чл. 130 от Закона за данък върху добавената стойност.

(3) Рециклируемите материали (хартия и картон, пластмаси, стъкло, метали и др.), отделени по време на експлоатацията на инсталацията за предварително третиране на битови отпадъци и полученият компост от инсталациите за компостиране са предмет на последваща реализация от избрания оператор.

(4) В хипотезата на чл. 4, ал. 3, при която изпълнителят придобива право на последваща реализация на получения краен продукт, то това право следва да се разглежда като част от осъществените от общините към дружеството-изпълнител доставки в условията на бартер.

Чл. 5 Предоставянето на вещните права върху експлоатацията на инсталацията за предварително третиране на битови отпадъци и инсталациите за компостиране, ще са в съответствие с чл. 7, ал. 2 от Закона за общинската собственост.“

**По т. 5**

 **РЕШЕНИЕ №** 327/ гласували 12- за- приема се/

На основание чл. 21, ал.1, т.11 от ЗМСМА, чл. 124, ал.1 и във връзка с чл. 134, ал.1, т. 1 и т. 2 от ЗУТ, Общински съвет - Мизия разрешава изработването на проект за изменение на Подробен устройствен план (ПУП), ПР – план за регулация на кв. 81 и кв. 82 по регулационен план на гр. Мизия.

**По т. 6**

 **РЕШЕНИЕ №** 328/гласували 12- за- приема се/

На основание чл. 21, ал.1, т. 8 от ЗМСМА, чл. 33 и чл.66 от Закона за собствеността, Общински съвет - Мизия, **отказва** покупката на Масивна тухлена къща с площ 75кв.м /по скица 68кв.м/, масивна стопанска постройка от 40куб.м /по Нотариален акт/, а по скица 30кв.м, построени с отстъпено право на строеж в общински поземлен имот, с площ 787кв.м, УПИ ХІХ, кв. 38, по регулационния план на с. Крушовица, общ. Мизия, ул. „Минко Костадинов“ №31, подробно описани в Н.А. №53/08.08.2002г., при предложената  от собственика на сградите Спас Христов Янкулов, цена от 3 000,00лв.

**По т. 7**

 **РЕШЕНИЕ №** 329/гласували 12- за- приема се/

 На основание чл. 21, ал. 1, т. 23 от Закона за местното самоуправление и местната администрация, във връзка с чл. 41, ал. 1 от Закона за защита при бедствия и чл. 4 от Наредба за реда за създаване и организиране на дейността на доброволните формирования за предотвратяване или овладяване на бедствия, пожари и извънредни ситуации и отстраняване на последиците от тях, Общински съвет гр. Мизия:

1. Увеличава числеността на Доброволно формирование "Доброволен спасителен отряд-Мизия" на Община Мизия за предотвратяване или овладяване на бедствия, пожари и извънредни ситуации и отстраняване на последиците от тях от „10“ на „20“ броя доброволци.
2. Възлага на кмета на Община Мизия да извърши всички необходими правни и фактически действия във връзка с решението по т. 1 в съответствие с разпоредбите на ЗЗБ,  Наредбата за реда за създаване и организиране на дейността на доброволните формирования за предотвратяване или овладяване на бедствия, пожари и извънредни ситуации и отстраняване на последиците от тях и Наредбата за условията, реда за получаване и размерите на възнагражденията на доброволците за обучение и за изпълнение на задачи за защита.

**По т. 8**

 **РЕШЕНИЕ №** 330/гласували 12- за- приема се/

 ОбС - Мизия приема информацияза отдадените под наем общински земеделски земи и останали ненаети площи – общо и по землища, към 20.11.2017г.

**По т.9**

Актуални въпроси и питания:

Г-жа Г.Ангелова-общински съветник - Посетих местността ,,Въртопа“ в с.Софрониево.Вилата чия собственост е ? Тя е пред разруха. Там е опасно. Имаше деца с мотори.

Г-жа Ф.Лазарова-ДД,,УТИСХД“ в община Мизия - Имотът е държавна собственост.

Д-р Крушовенски-кмет на община Мизия – Искахме я за зелена зона. Да се напише писмо до областния управител за предприемане на мерки.

След 18,10ч. Общинският съвет продължи своята работа в закрито заседание.

РЕШЕНИЕ №331/гласували 12-за, приема се/

На основание чл.34 от ЗМСМА, Общински съвет – Мизия дава съгласие общинският съветник - Страшимир Симеонов Страшимиров да получи пълно възнаграждение за м.ноември.

РЕШЕНИЕ №332**/**гласували 7-за, въздържали се -5, приема се/

Общински съвет – Мизия приема промяна в Правилник за организацията и дейността на ОбС – Мизия, неговите комисии и взаимодействието му с общинската администрация през мандата 2015- 2019г. в чл.37, ал.3 като се изменя: ,,Заседанията на ОбС се провеждат всеки последен петък от текущия месец от 10,00часа“

Заседанието приключи в 18,45 часа.

Вярно с оригинала, съхраняван в Общински съвет – Мизия!

Протоколчик:............... Председател на ОбС Мизия.....................

/ А. Петрова/ /Л. Костова/

29.11.2017г.

 Гр. Мизия.

##